stanford-oval/wikipedia huggingface dataset:
มิว สเปซ
การส่งสัมภาระขึ้นไปยังอวกาศ > จรวดนิว เชิพเพิร์ด ของบลู ออริจิน

มิวสเปซดำเนินภารกิจการส่งสัมภาระหรือPayload ร่วมกับบลูออริจิน อย่างต่อเนื่องในการส่งสัมภาระและ อุปกรณ์ต่างๆขึ้นไปกับจรวด New Shepard ภายใต้ภารกิจ New Shepard Mission (NS-13)  วัตถุภายในสัมภาระที่ส่งขึ้นไปบนอวกาศ มีตั้งแต่อุปกรณ์ห้ามเลือดแบบซิลิโคนที่ใช้ในโรงพยาบาล ท่อนาโนคาร์บอน อาหารในถุงสูญญากาศ และวัตถุอื่นๆ โดยมิว สเปซได้ทำการส่งสัมภาระขึ้นไปในอวกาศกับจรวด นิว เชพเพิร์ดของบลู ออริจินถึง 4 ครั้งภายใน 3 ปีตั้งแต่ปี 2561-2563 จุดประสงค์เพื่อสร้างความตระหนักให้กับสาธารณะชนเกี่ยวกัสภาพบสภาพแทบจะไร้แรงโน้มถ่วง (ไมโคร กราวิตี้) บนอวกาศ  ในช่วงกลางปี 2563 มิว สเปซยังได้ส่งสัมภาระที่มีขนาดใหญ่ที่สุดนับตั้งแต่ประเทศไทยเคยมีการส่งวัตถุขึ้นไปในอวกาศ ซึ่งภายในประกอบไปด้วยอุปกรณ์อิเล็กทรอนิกส์ เซ็นเซอร์ และวัสดุอุปกรณ์อื่นๆ โดยได้รับความร่วมมือจากองค์กรใหญ่ในไทยหลายแห่ง เช่น บริษัท ทีโอที จำกัด นอกจากนี้บริษัทฯ ยังได้รับความร่วมมือจากภาคส่วนของสื่อ และศิลปินจากหลากหลายองค์กร ตลอดจนกลุ่มเยาวชนรุ่นใหม่ที่มีความรู้ความสามารถในเรื่องเทคโนโลยีสมัยใหม่ต่างๆ มาร่วมในครั้งนี้ เพื่อส่งการทดลองขึ้นไปยังอวกาศสำหรับการศึกษาเกี่ยวกับไร้น้ำหนักและการทำความเข้าใจการเก็บรักษาข้อมูลดีเอ็นเอ
การให้บริการสัญญาณ 5G

มิว สเปซให้บริการการออกแบบและวางระบบแบบครบวงจรสำหรับเครือข่าย 5G สำหรับผู้ให้บริการโทรศัพท์เคลื่อนที่และผู้ให้บริการโครงข่ายโทรศัพท์เคลื่อนที่ บริการต่างๆ ได้แก่ โครงสร้างพื้นฐานของสัญญาณ 5G (สายอากาศ และอุปกรณ์เครือข่าย) อุปกรณ์ของผู้ใช้งานเครือข่าย 5G (อุปกรณ์ปลายทางสำหรับหุ่นยนต์ และเครื่องจักร) ซอฟต์แวร์สำหรับกรณีใช้งานแบบเฉพาะ (อุปกรณ์ทดสอบสัญญาณ 5G และอุปกรณ์วิเคราะห์สัญญาณ 5G) และการติดตั้ง (สถานีฐานและการประมวลผลข้อมูลให้แสดงผลเร็วใกล้เคียงกับความเร็วของเครือข่ายหรือแหล่งข้อมูล)
ความร่วมมือ > ภารกิจช่วยเหลือที่ถ้ำหลวง

ข้อมูลเพิ่มเติม: ปฏิบัติการค้นหาและกู้ภัยถ้ำหลวง
มิว สเปซรวบรวมทีมวิศวกรเพื่อเข้าช่วยเหลือในภารกิจการกู้ภัยเด็ก 12 คน และโค้ชที่ติดอยู่ภายในถ้ำหลวง ที่ประเทศไทย บริษัทได้ร่วมมือกับ กูเกิ้ล และเทคโนโลยีสภาพอากาศต่างๆ ที่คอยให้ข้อมูลการพยากรณ์สภาพอากาศแก่ทีมกู้ภัย
อีลอน มัสก์ ผู้ก่อตั้งบริษัท บอริ่ง คอมพานี ก็ได้เสนอความช่วยเหลือ และแนะนำแผนการกู้ภัยของเขาผ่านทางทวิตเตอร์ กับเจมส์ เย็นบำรุง ผู้ก่อตั้งมิว สเปซ ต่อมาอีลอนได้บินมาที่ประเทศไทยด้วยเครื่องบินส่วนตัว และมอบเรือดำน้ำขนาดสำหรับเด็กที่ทีมวิศวกรของเขาได้พัฒนาขึ้นมาสำหรับภารกิจการกู้ภัยนี้ อย่างไรก็ตามหน่วยงานของไทยตัดสินใจที่จะไม่นำเรือดำน้ำนั้นมาใช้งาน
ดูเพิ่ม

ไทยคม
แหล่งข้อมูลอื่น

mu Space เว็ปไซท์
ภาพภายในถ้ำหลวง
วัดโบสถ์ (อำเภอสวรรคโลก)

สำหรับวัดโบสถ์แห่งอื่น ดูที่ วัดโบสถ์
| วัดโบสถ์ |
| --- | --- |

ชื่อสามัญ: วัดโบสถ์, วัดโบสถ์เมืองบางขลัง
ที่ตั้ง: ตำบลเมืองบางขลัง อำเภอสวรรคโลก จังหวัดสุโขทัย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองบางขลัง อำเภอสวรรคโลก จังหวัดสุโขทัย
วัดโบสถ์ หรือเรียกกันว่า วัดโบสถ์เมืองบางขลัง เนื่องจากอยู่ใกล้เมืองบางขลัง เดิมเป็นวัดร้าง ต่อมาชาวบ้านได้อพยพเข้ามาบุกเบิกที่ดินทำไร่ทำนาที่บริเวณวัดประมาณ พ.ศ. 2507 แล้วได้นิมนต์หลวงพ่อหยวก  สุทธจิตโต สิทธิวิหาสิก มาดำรงตำแหน่งเจ้าอาวาสรูปแรกของสำนักสงฆ์ เมื่อ พ.ศ. 2511 จนหลวงพ่อหยวก สุทธจิตโต มรณภาพ สำนักสงฆ์ก็เริ่มทรุดโทรมจนกลายเป็นวัดร้าง ภายหลังพระพิศาลพัฒโนดม ได้มอบหมายให้พระมหาบุญมี ภูริมงคลจาโร มาดำรงตำแหน่งเป็นเจ้าอาวาสได้ยกฐานะวัดโบสถ์ร้างเป็นวัดตั้งแต่วันที่ 31 ตุลาคม พ.ศ. 2551
ราว พ.ศ. 2530 ชาวเมืองบางขลังฝันว่ามีพระพุทธรูปถูกฝังอยู่ใต้ดิน ติดกับพื้นที่วัดโบสถ์ จึงได้ขุดแล้วพบพระพุทธรูปปูนปั้นปางมารวิชัย ร่วมสมัยศิลปะสุโขทัย อายุราวพุทธศตวรรษที่ 18 ประทับนั่งบนฐานสำเภาสังฆาฏิเขี้ยวตะขาบชาวบ้านเรียกว่า หลวงพ่อขาว ภายหลังได้นำมาประดิษฐานที่วัดโบสถ์ ปัจจุบันอยู่ในอุโบสถหลังใหม่
อุโบสถหลังใหม่เริ่มก่อสร้างมาตั้งแต่ พ.ศ. 2553 พระครูพิพัฒน์สุตากร เจ้าอาวาสวัดโบสถ์ ออกแบบและคุมงานก่อสร้างเอง มีลักษณะหลังคาจั่วแหลม หลังคายาวทอดตัวยื่นเลยออกมามีเสารับ (ระเบียงคต)  ศิลปะผสมผสานวัฒนธรรมของ 6 ชนชาติ ทั้งลาว จีน กรีกโรมัน ขอม ไทย และอินเดีย
ร็อบ กรอนคอวสกี

| Rob Gronkowski |
| --- | --- |

เกิด:  (1989-05-14) พฤษภาคม 14, 1989 (35 ปี) Amherst, New York
ส่วนสูง: 6 ฟุต 6 นิ้ว (198 เซนติเมตร)
โรเบิร์ต เจมส์ กรอน คอวสกี (เกิด 14 พฤษภาคม ค.ศ. 1989) ชื่อเล่น "Gronk" เป็นอดีตนักอเมริกันฟุตบอลแน่นปลายซึ่งเป็นนักวิเคราะห์ฟุตบอลให้ฟ็อกซ์สปอร์ตและนักมวยปล้ำเป็นครั้งคราวภายใต้ WWE เขาเล่นอาชีพฟุตบอลอาชีพทั้งหมดของเขาสำหรับผู้รักชาตินิวอิงแลนด์แห่งชาติสมาคมฟุตบอล (NFL) จนกระทั่งเกษียณอายุในเดือนมีนาคม ค.ศ. 2019 เขาเป็นแชมป์ซูเปอร์โบวล์สามครั้ง (XLIX, LI, LIII) ห้าครั้ง Pro Bowl การเลือกทีมสี่ All-Pro ทีมแรกที่เลือกและถูกเลือกในทีม All-ทศวรรษแห่ง NFL 2010 และทีม NFL ตลอดกาลครบรอบ 100 ปี
Gronkowski เล่นคอลเลจฟุตบอลที่มหาวิทยาลัยอริชนะหลายรางวัลรวมถึงการตั้งชื่อข่าวกีฬาและ Rivals.com น้องใหม่ All-American แม้จะเล่นเพียงสองฤดูกาลวิทยาลัย 18.8 หลาต่อการรับเฉลี่ยของเขาและ 1,197 หลาที่ได้รับเป็นสถิติทีมสำหรับตำแหน่งของเขา ผู้รักชาติร่าง Gronkowski ในรอบที่สองของ 2010 NFL ร่างที่เลือก 42 หลังจากที่หายไปปีจูเนียร์ของเขาเนื่องจากการผ่าตัดกลับ
โดดเด่นในการเป็นผู้รับที่มีทักษะและความสามารถในการบล็อกเกอร์ Gronkowski ได้กำหนดบันทึกของเอ็นเอฟแอลหลายครั้งรวมถึงเป็นตำแหน่งเดียวของเขาที่จะเป็นผู้นำในลีกในการทำทัชดาวน์ (17) ในปี 2011 นอกจากนี้เขายัง ปลายแคบ (1,163) - จุดจบเดียวในประวัติศาสตร์เอ็นเอฟแอลที่จะไปถึง 1,000 หลาหรือมากกว่านั้น เขามีฤดูการประกอบอาชีพมากที่สุดที่ได้รับทัชดาวน์สำหรับตำแหน่งของเขาที่มี 12 เช่นเดียวกับการรวมกันมากที่สุด (23) และรับหลา (297) โดยจบแน่นในประวัติศาสตร์ซูเปอร์โบว์ล เขาอยู่ในอันดับแรกในการรับหลาเฉลี่ยต่อเกม (68.3) หลาเฉลี่ยต่อเป้าหมาย (9.9) และค่าเฉลี่ยทัชดาวน์ต่อเกม (0.69) ท่ามกลางการจบเกมที่แน่นหนา
กรอนคอวสกีเป็นหนึ่งในผู้เล่นฟุตบอลที่ได้รับความนิยมมากที่สุดด้วยบุคลิกที่ยิ่งใหญ่กว่าชีวิตทั้งในและนอกสนาม ด้วยความสำเร็จและเกียรติคุณมากมายของเขาเขาได้รับการยกย่องจากนักวิเคราะห์กีฬานักเขียนและคนรอบข้างไม่เพียง แต่เป็นผู้เล่นที่เก่งที่สุดคนหนึ่งในยุคของเขาเท่านั้น
ในปี 2017 เขาได้ปรากฎตัวในแมตช์ André the Giant Memorial Battle Royal ที่ WrestleMania 33 ในปี 2020 ได้เซ็นสัญญากับ WWE และได้ทำหน้าที่เป็นโฮสต์ของ WrestleMania 36 ถึง 2 คืน และยังได้คว้าแชมป์ 24/7 อีกด้วย
ผลงาน > ภาพยนตร์

| Year | Title | Role | Notes |
| --- | --- | --- | --- |
| 2015 | Entourage | As himself | Cameo |
| 2017 | American Violence | Brad |  |
| 2017 | You Can't Have It | Officer Wheadon |  |
| 2017 | The Clapper | As himself | Cameo |
| 2018 | Deported | Party Guy Jake |  |
| 2020 | Boss Level |  |  |
ผลงาน > โทรทัศน์

| Year | Title | Role | Network | Notes |
| --- | --- | --- | --- | --- |
| 2016–2017 | Crashletes | Host | Nickelodeon |  |
| 2017 | MVP | Host | Go90 | Also executive producer |
| 2017 | Family Guy: "Gronkowsbees" | Himself | Fox | Voice only |
| 2018 | Shark Week's 50 Best Bites: "Monster Tag" | Himself | Discovery Channel | Also executive producer |
| 2018 | Unsportsmanlike Comedy with Rob Gronkowski | Himself | Showtime | Also executive producer |
| 2019 | Kids' Choice Sports | Himself / Team captain | Nickelodeon |  |
| 2019 | The Shop | Himself | HBO |  |
| 2019–present | NFL on Fox | Football analyst | Fox |  |
| 2019 | Fox's New Year's Eve with Steve Harvey | Host | Fox |  |
| 2020 | Gordon Ramsay's 24 Hours to Hell and Back | Himself | Fox | Episode: "The Park Restaurant & Bar" |
| 2020 | WWE SmackDown | Himself | Fox Sports 1 |  |
| 2020 | The Masked Singer | White Tiger | Fox | Eliminated in Episode 10 of Season 3 |
| 2020 | WrestleMania 36 | Host | WWE Network | Pay-per-view |
| 2020 | Game On! | Team captain | CBS | Also executive producer |
ผลงาน > มิวสิกวิดีโอ

| Year | Title | Artist | Notes |
| --- | --- | --- | --- |
| 2017 | "Swish Swish" | Katy Perry feat. Nicki Minaj |  |
| 2017 | "On My Mind" | 3LAU |  |
| 2020 | "I'll Wait" | Kygo | with Camille Kostek |
แหล่งข้อมูลอื่น

Arizona Wildcats profile
New England Patriots biography
NFL Combine profile
ร็อบ กรอนคอวสกี ที่อินเทอร์เน็ตมูวีเดตาเบส
Rob Gronkowski ที่ WWE.com
| ด ค กรายชื่อแชมป์ 24/7 WWE |
| --- | --- |
 ไทตัส โอนีล  บ็อบบี รู้ด  อาร์-ทรูธ  อีไลแอส  จินเดอร์ มาฮาล  เดรก แมฟริก  ฮีท สเลเตอร์  เซดริก อเล็กซานเดอร์  อีซีทรี  แพต แพตเตอร์สัน  เจอรัลด์ บริสโก  เคลลี เคลลี  แคนดิซ มิเชล  อลันดรา เบลซ  เท็ด ดีบีอาซี  ไมค์ แคเนลลิส  มาเรีย แคเนลลิส  เดอะรีไววัล (สกอตต์ ดอว์สัน & แดช ไวล์เดอร์)  ร็อบ สโตน  โบ ดัลลัส  เอเนส คานเตอร์  นายกเทศมนตรี เกลน จาคอบส์  คาร์เมลลา  มาร์ชแมลโล  ทามีนา  ซูนิล ซิงห์  ซาเมียร์ ซิงห์  ไมเคิล เกียซิโอ  ไคล์ บุช  อากิระ โทซาวะ  ไมค์ โรม  โมโจ รอว์ลีย์  ริดดิก มอส  ร็อบ กรอนคอวสกี  เชลตัน เบนจามิน  ดรูว์ กูแล็ก/The Gobbledy Gooker  เอริก  ทักเกอร์  กรันเมตาลิก  ลินเซ โดราโด  อังเฆล การ์ซา  อลิเซีย ฟอกซ์  ปีเตอร์ โรเซนเบิร์ก  ดอก ฟูลตี  แบดบันนี  โจเซฟ เอเวอเรจ  เรจจี  คอรีย์ เกรฟส์  ไบรอน แซกซ์ตัน  ดานา บรูก  นิกกี ครอส  ดูดรอป  อเล็กซา บลิส  Shawn Bennett  Eddie Orengo  Daphanie LaShaunn
วัดโบสถ์ (อำเภอเมืองปทุมธานี)

สำหรับวัดโบสถ์แห่งอื่น ดูที่ วัดโบสถ์
| วัดโบสถ์ |
| --- | --- |


ชื่อสามัญ: วัดโบสถ์
ที่ตั้ง: หมู่ที่ 5  ตำบลบ้านกลาง อำเภอเมืองปทุมธานี จังหวัดปทุมธานี 12000
ประเภท: วัดราษฎร์
นิกาย: มหานิกาย
เจ้าอาวาส: พระราชมหาเจติยาภิบาล (ต่อศักดิ์ สุนฺทรวาที) (รักษาการ)
 สถานีย่อยพระพุทธศาสนา
วัดโบสถ์ เดิมชื่อ วัดสร้อยนางหงษ์ ตั้งอยู่ทางฝั่งตะวันออกของแม่น้ำเจ้าพระยา ในหมู่ที่ 5 บ้านกลาง ตำบลบ้านกลาง อำเภอเมืองปทุมธานี จังหวัดปทุมธานี สร้างเมื่อ พ.ศ. 2164 โดยชาวมอญที่อพยพมามาจากเมืองหงสาวดี และเอาชื่อหมู่บ้านที่ตนอพยพมาอาศัยอยู่ ตั้งเป็นชื่อวัดและได้สร้างเสาหงส์ขึ้นไว้เป็นสัญลักษณ์แห่งเมืองหงสาวดี  วัดได้รับพระราชทานวิสุงคามสีมาในปี พ.ศ. 2167 มีโบราณสถาน และโบราณวัตถุ คือสิ่งสำคัญอยู่คู่วัดโบสถ์  วิหารพระรามัญทรงเครื่อง (หลวงพ่อรามัญทรงเครื่อง) พระแสงอาญาสิทธิ์ ของเก่าแก่จากรามัญ ช้างสี่เศียรใช้ติดตั้งประดับหัวเสา อายุเก่าแก่ถึง 150 ปี สร้างด้วยทองคำสัมฤทธิ์อยู่ในโบสถ์เก่าของวัดและรูปปั้นสุนัขย่าเหลหล่อด้วยตะกั่วที่อดีตเจ้าอาวาสได้รับพระราชทานจากพระบาทสมเด็จพระจุลจอมเกล้าเจ้าอยู่หัวในครั้งที่เสด็จประพาสเมืองสามโคก ต่อมาเปลี่ยนเป็นเมืองปทุมธานี
วัดแดนสงบอาสภาราม

| วัดแดนสงบอาสภาราม |
| --- | --- |
th
ที่ตั้ง: เลขที่ 99 ซอย 19 ถนนมิตรภาพ หมู่ที่ 7 บ้านใหม่ ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระมหาบุญจวน อาภากโร
 สถานีย่อยพระพุทธศาสนา
วัดแดนสงบอาสภาราม สร้างขึ้นเมื่อวันที่ 3 กุมภาพันธ์ พ.ศ. 2542 เป็นวัดราษฎร์ สังกัดมหานิกาย ตั้งอยู่ที่เลขที่ 99 ซอย 19 ถนนมิตรภาพ หมู่ที่ 7 บ้านใหม่ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 27 สิงหาคม พ.ศ. 2544 จึงได้รับพระราชทานวิสุงคามสีมา
ปัจจุบัน วัดแดนสงบอาสภาราม เป็นสำนักปฏิบัติประจำจังหวัดนครราชสีมา แห่งที่ 59 ซึ่งมีการจัดปฏิบัติวิปัสสนากรรมฐานตลอดทั้งปีปฏิบัติแนวยุบหนอ-พองหนอ ของคุณแม่สิริ กรินชัย
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระมหาบุญจวน |  |
| 2 | พระครูภาวนาวิสิฐ |  |
| 3 | พระมหาบุญจวน อาภากโร | เจ้าอาวาสรูปปัจจุบัน |
อาคารเสนาสนะ

ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
วัดแก้วโกรวาราม

| วัดแก้วโกรวาราม พระอารามหลวง |
| --- | --- |


ที่ตั้ง: ถนนอิศรา ตำบลปากน้ำ อำเภอเมืองกระบี่ จังหวัดกระบี่ 81000
ประเภท: พระอารามหลวงชั้นตรี ชนิดสามัญ
เจ้าอาวาส: พระวชิรปัญญาวุธ (บุญเลิศ ธมฺมรกฺโข)
ความพิเศษ: เป็นศูนย์กลางพระพุทธศาสนาและเป็นสำนักปฏิบัติธรรมประจำจังหวัด
 สถานีย่อยพระพุทธศาสนา
วัดแก้วโกรวาราม พระอารามหลวง ตั้งอยู่กลางเมืองจังหวัดกระบี่ เป็นพระอารามหลวงชั้นตรี และเป็นวัดประจำจังหวัด มีความสำคัญทั้งด้านความเป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนกธรรม-บาลี และแผนกปริยัติสามัญ ของคณะสงฆ์จังหวัดกระบี่
ที่ตั้งและอาณาเขต

ตั้งอยู่ ณ เลขที่ 82 ถนนอิศรา ตำบลปากน้ำ อำเภอเมืองกระบี่ จังหวัดกระบี่ 81000 โทรศัพท์ 075-611-252 โทรสาร 075-620-535 มีเนื้อที่ประมาณ 202 ไร่ 4 ตารางวา
ประวัติ

ประวัติการสร้างวัดเกิดขึ้นพร้อม ๆ กับการตั้งถิ่นฐานของชาวพุทธ ประมาณ 200 ครัวเรือน ณ บ้านปากน้ำ ในปี พ.ศ. 2430  ชาวบ้านได้สร้างพำนักสงฆ์ขึ้น เพื่อเป็นสถานที่ประกอบกิจกรรมทางศาสนา เรียกว่า “พำนักสงฆ์ปากน้ำ” เมื่อมีพระสงฆ์มาจำพรรษามากขึ้น จึงสร้างศาลา และกุฏิเพิ่มขึ้นตามลำดับ ให้พระสงฆ์มีที่จำพรรษา และได้ขนานนามว่า "วัดแก้วโกรวาราม" ในเวลาต่อมา
การยกฐานะเป็นพระอารามหลวง

เมื่อวันที่ 22 มีนาคม 2543 วัดแก้วโกรวารามได้ยกฐานะเป็นพระอารามหลวงชั้นตรีชนิดสามัญ เนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรพระชนมพรรษาครบ 6 รอบ
ด้านการศึกษา

วัดแก้วโกรวาราม เป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนก ธรรมะ-บาลี และแผนกปริยัติสามัญ ของคณะสงฆ์จังหวัดกระบี่ เริ่มมีการเรียนการสอนนักธรรม-บาลี ตั้งแต่พุทธศักราช 2455 ก่อนจะมีการขยายการศึกษาด้านต่าง ๆ ไปยังต่างอำเภอ ใน ปี พุทธศักราช 2500
ปูชนียวัตถุในวัดที่สำคัญ

รูปเหมือนหล่อด้วยทองสำริด ขนาดเท่าองค์จริงของพระธรรมวโรดม (เซ่ง อุตฺตโม) อดีตเจ้าคณะมณฑลภูเก็ต
รูปเหมือนเท่าองค์จริงของพระครูธรรมาวุธวิศิษฐ์ (กิ่ม พุทธรกฺขิโต) เจ้าคณะจังหวัดกระบี่ เจ้าอาวาสวัดแก้วโกรวาราม รูปที่หนึ่ง
รูปเหมือนเท่าองค์จริงของพระราชสุตกวี (สิงห์ จนฺทาโภ) เจ้าคณะจังหวัดกระบี่ เจ้าอาวาสสวัดแก้วโกรวาราม รูปที่สอง
ลำดับเจ้าอาวาส

พ.ศ. 2430-2450 สมัยที่ยังเรียกชื่อวัดปากน้ำ มีเจ้าอาวาสปกครองวัดรวม 6-7 รูป (ไม่ปรากฏชื่อ) แต่มีการบันทึกไว้เพียง 3 รูป ได้แก่
พ่อท่านแก้ว ยนยาว จากจังหวัดสงขลา
พระบริสุทธิสีลาจารย์ (ลภ) จากจังหวัดตรัง
พระครูสตูลสมันสรณมุนี (สมุทร) จากจังหวัดสตูล
ต่อมา ปี 2450 พระแก้วโกรพ (หมี ณ ถลาง) ได้นิมนต์พระสมุห์กิ่ม พุทฺธรกฺขิโต พร้อมกับบูรณะวัดอย่างจริงจัง แล้วขนามนามวัดใหม่เป็น "วัดแก้วโกรวาราม" 
และมีเจ้าอาวาสปกครองดังนี้
พระครูธรรมาวุธวิศิษฐ์ (กิ่ม พุทฺธรกฺขิโต)   พ.ศ. 2451-2473
พระราชสุตกวี (สิงห์ จนฺทาโภ ป.ธ.6, น.ธ.เอก) พ.ศ. 2474-2528
พระสุตาวุธวิสิฐ (ขรรค์ชัย อาภากโร น.ธ.เอก) พ.ศ. 2529-2540
พระมหาศรีวัง สิริมนูญโญ พ.ศ. 2541-2543
พระปัญญาวุธธรรมคณี (บริสุทธิ์ ขนฺติโก) น.ธ.เอก พ.ศ. 2543-2564
พระครูอัครรัตนากร (บุญเลิศ ธมฺมรกฺโข) พ.ศ. 2564-ปัจจุบัน
วัดขนอน (จังหวัดราชบุรี)

| วัดขนอน |
| --- | --- |
พระอุโบสถ

ชื่อสามัญ: วัดขนอนหนังใหญ่
ที่ตั้ง: เลขที่ 1 หมู่ที่ 4 ตำบลสร้อยฟ้า อำเภอโพธาราม จังหวัดราชบุรี 70120
ประเภท: วัดราษฎร์
นิกาย: เถรวาท มหานิกาย
พระประธาน: พระพุทธศิลาศักยมุนี
จุดสนใจ: พระอุโบสถ พิพิธภัณฑ์หนังใหญ่วัดขนอน และศูนย์วัฒนธรรมเฉลิมราชหนังใหญ่วัดขนอน
กิจกรรม: การแสดงหนังใหญ่
การถ่ายภาพ: ถ่ายภาพพิพิธภัณฑ์ ส่วนภายในอาคาร บางอาคารห้ามถ่ายภาพ ควรสังเกตป้าย
เว็บไซต์: 
 สถานีย่อยพระพุทธศาสนา
วัดขนอน [ขะ-หฺนอน] เป็นวัดสำคัญแห่งหนึ่งของประเทศไทย จัดเป็นวัดที่อนุรักษ์ศิลปะวัฒนธรรมการแสดงหนังใหญ่ และได้รับรางวัลการขึ้นทะเบียนทางยูเนสโก เป็นมรดกทางวัฒนธรรมโลกของภูมิภาคเอเชียแปซิฟิก (ACCU) เมื่อ มิถุนายน พ.ศ. 2550 และวันที่ 8 มิถุนายน 2550 ทางคณะกรรมการผู้เชี่ยวชาญของยูเนสโกประกาศให้ "การสืบทอดและฟื้นฟูหนังใหญ่วัดขนอน" ได้รับการยกย่องให้เป็น 1 ใน 6 ชุมชนดีเด่นของโลกที่มีผลงานในการอนุรักษ์ฟื้นฟูมรดกวัฒนธรรมเชิงนามธรรม (The safeguarding of Intagible Cultural Heritage : ICH)
ประวัติ

วัดขนอน แต่เดิมสร้างมาสมัยใดไม่ปรากฏหลักฐาน จากคำบอกเล่ากล่าวว่าบริเวณริมแม่น้ำซึ่งเป็นหน้าวัดเป็นที่ตั้งด่านเก็บภาษีอากรมีพื้นที่ค้าขายและตลาดแลกเปลี่ยนสินค้า ภายในบริเวณวัดมีนกนานาชนิด โดยเฉพาะ นก กา ลิงและชะนีตลอดจนสัตว์ป่าต่าง ๆ บริเวณโดยรอบวัดเป็นป่าไม้เต็ง ไม้แดง ไม้ยางขึ้นรกครึ้มพอค่ำลงบรรดานก กา ลิง ค่าง ก็จะพากันมาเกาะกิ่งไม้เต็มไปหมด ชาวบ้านจึงพากันเรียกว่า “วัดกานอนโปราวาส” ในปี พ.ศ. 2452 พระบาทสมเด็จพระจุลจอมเกล้าเจ้าอยู่หัว เสด็จประพาสต้น ณ มณฑลราชบุรี ทรงบันทึกไว้ในพระราชหัตถเลขา ฉบับที่ 2 เมื่อวันที่ 2 กันยายน ร.ศ. 128 ตอนหนึ่งความว่า.......พระราชหัตถเลขาตอนนี้แสดงให้เห็นถึงสภาพของวัดวาอารามต่าง ๆ ในมณฑลราชบุรี ยกเว้นในเมืองราชบุรีซึ่งไม่ถูกผลกระทบของสงคราม คงจะรกร้างหรือเกือบร้าง หรือพังทลายเสียหาย ทิ้งรกรุงรังเป็นส่วนใหญ่ ชาวบ้านเองคงปลูกบ้านห่างวัดมาก และคงไม่ค่อยมีใครสนใจหรืออยากเข้าไปใกล้วัดร้างด้วยเหตุผลของ ความกลัว และวัดร้างในลักษณะนี้ นก กา ลิง ค่าง บ่าง ชะนี หรือแม้แต่สัตว์ป่า จึงกล้ากรายเข้ามาใกล้หรืออาศัยหลับนอน นานไปผู้คนก็คงจะลืมเลือนแม้กระทั่งชื่อวัด โดยเฉพาะวัดขนอนที่รกร้างมากว่า 100 ปี สันนิษฐานวาชาวบ้านคงเรียกตามสภาพที่เห็นว่า “วัดกานอนโปราวาส” หรือ “กานอน” เข้าใจง่ายว่าเป็นที่กานอน ส่วนคำว่า โปราวาส (หมายถึงสถานที่โบราณ) มาเติมเป็นสร้อยข้างท้ายนั่นคือ “วัดกานอนโปราวาส” และคงไม่ใช่ชื่อจริงของวัดอย่างแน่นอน
วัดขนอนสร้างขึ้นในปีพุทธศักราช 2327 หรือก่อนหน้านั้น เดิมชื่อวัด "กานอน" แต่ชาวบ้านนิยมเรียกว่า วัดกานอน ด้วยเหตุที่มีชื่อเช่นนี้เพราะว่า ที่ดินบริเวณนี้มีป่าไม้แดง ไม้ยาง และมีสัตว์นานาชนิดอาศัยอยู่ ได้แก่ เสือ เก้ง กวาง เม่น ลิง ค่าง บ่าง ชะนี นกพันธุ์ต่าง ๆ เช่น นกอ้ายงั่ว นกกาบบัว เป็นต้น แต่มีนกชนิดหนึ่งซึ่งมีจำนวนมากคือ นกกา ในเวลากลางวันจะบินไปอาหารตามลำน้ำแม่กลอง และพักเกาะตามต้นไม้ในวัดซึ่งอยู่ใต้วัดขนอนนี้ประมาณ 2 กิโลเมตร ในตอนเย็นมักจะกลับมานอนที่วัดขนอน ผู้คนจึงเรียกวัดที่นกกาไปเกาะนี้ว่า วัดกาเกาะ และวัดที่กาไปนอนนี้ว่า "วัดกานอน"
ต่อมาในรัชสมัยของพระบาทสมเด็จพระจุลจอมเกล้าเจ้าอยู่หัว มักมีข้าราชการทั้งผู้น้อยผู้ใหญ่มาสำรวจและว่าออกว่าราชการในพื้นที่แถบอำเภอโพธารามบ่อย ๆ และพระบาทสมเด็จพระจุลจอมเกล้าเจ้าอยู่หัวจะเสด็จประพาสต้นทางชลมารค จากไทรโยค จังหวัดกาญจนบุรีเสด็จตามลำน้ำแม่กลอง ผ่านตลาดบ้านโป่งผ่าน ตลาดโพธารามจนถึงเมืองราชบุรี
ท่านพระครูศรัทธาสุนทร (หลวงปู่กล่อม) เจ้าอาวาสวัดขนอน ในขณะนั้นได้กล่าวว่า "อายหลวงท่านว่า ชื่อวัดวาอารามยังเอาชื่อสัตว์มาตั้ง เห็นควรให้เปลี่ยนชื่อจะดีกว่า" ดังนั้นด้วยเหตุนี้ "วัดกานอน" จึงได้เปลี่ยนชื่อเป็น "วัดขนอนโปราวาส" ตามสถานที่ที่คอยดักเก็บอากรที่ผ่านเขตซึ่งอยู่ติดกับวัดนั่นเอง ประกอบกับชื่อ "ขนอน" ออกเสียใกล้เคียงกับคำเรียกเดิมจึงไม่มีผู้ใดคัดค้าน และชาวบ้านมักเรียกสั้น ๆ ว่า "วัดขนอน" และวัดกาเกาะ ก็เปลี่ยนเป็นวัดเกาะในปัจจุบัน
สิ่งก่อสร้างภายในวัด

อุโบสถ กว้าง 29 เมตร ยาว 58 เมตร สร้างเมื่อ ประมาณสมัยกรุงศรีอยุธยาตอนปลายเป็นอาคารก่ออิฐถือปูน หลังคาไม้ทรงไทยลด 3 ชั้น ประดับด้วยช่อฟ้าใบระกา มีวิหารคดรอบอุโบสถประดิษฐานพระพุทธรูปจำนวน 120 องค์
ศาลาการเปรียญ กว้าง 20 เมตร ยาว 25.50 เมตร สร้างเมื่อ พ.ศ. 2454 เป็นอาคารไม้ทรงไทย
หอสวดมนต์ กว้าง 11 เมตร ยาว 22 เมตร เป็นอาคารไม้ทรงไทย
กุฏิสงฆ์ เป็นอาคารไม้ทรงไทย 3 หลัง
ศาลาไทย เป็นอาคารไม้ทรงไทย กว้าง 9.50 เมตร ยาว 14.50 เมตร สร้างเมื่อ พ.ศ. 2543
ศาลาบำเพ็ญกุศล กว้าง 21 เมตร ยาว 40 เมตร สร้างด้วยคอนกรีตเสริมเหล็ก 1 หลัง
พิพิธภัณฑ์หนังใหญ่วัดขนอน แบบเรือนไม้ทรงไทย กว้าง 17 เมตร ยาว 23 เมตร 
พิพิธภัณฑ์วัดขนอน (โบราณวัตถุ) แบบเรือนไม้ทรงไทย กว้าง 15.50 เมตร ยาว 19 เมตร
สิ่งก่อสร้างภายในวัด > เขตวัดขนอน

ชื่อวัดขนอน มาจากการที่เคยเป็นจุดตั้งด่านเก็บภาษีอากร เปลี่ยนชื่อเมื่อ พ.ศ 2447 
ตั้งวัดเมื่อ ก่อน พ.ศ. 2300 ได้รับพระราชทานวิสุงคามสีมา เมื่อก่อน พ.ศ. 2300
การตั้งวัด ที่ตั้ง วัดมีเนื้อที่ 55 ไร่ - งาน 40 ตารางวา ลักษณะพื้นที่ตั้งวัดและบริเวณโดยรอบพื้นที่วัดเป็นลักษณะสี่เหลี่ยมผืนผ้า แบ่งออกเป็น 3 ส่วน คือ 
ส่วนที่เป็นวัด ส่วนที่เป็นโรงเรียน และส่วนที่เป็นลานปฏิบัติธรรมและป่าไม้
การศึกษา ได้มีการเปิดสอน
โรงเรียนพระปริยัติธรรมแผนกธรรม เปิดสอนเมื่อ พ.ศ. 2493
โรงเรียนประถมศึกษา ตั้งอยู่ในที่ดินวัด เนื้อที่ 6 ไร่ 2 งาน
สาธารณประโยชน์แก่ชุมชน
ห้องสมุดประจำวัด
ห้องสมุดประจำโรงเรียน
หน่วย อ.ป.ต.(หน่วยอบรมประชาชนประจำตำบล)
สิ่งก่อสร้างภายในวัด > เขตวัดขนอน > ศาลาการเปรียญ

ศาลาการเปรียญ กว้าง 20 เมตร ยาว 25.50 เมตร สร้างเมื่อ พ.ศ. 2454 เป็นอาคารไม้ทรงไทย
สิ่งก่อสร้างภายในวัด > เขตพระอุโบสถ

เขตพระอุโบสถเป็นเขตที่สถาปนาขึ้นใหม่ในสมัยในรัชกาลที่ 5 โดยจำลองสถาปัตย์วิหารหลวงวัดสุทัศน์
สิ่งก่อสร้างภายในวัด > เขตพระอุโบสถ > พระอุโบสถ

อุโบสถ แต่เดิมอุโบสถมีรูปแบบลักษณะใดไม่มีหลักฐานปรากฏ ต่อมาหลวงปู่กล่อมหรือพระครูศรัทธาสุนทร (จนฺทโชโต) ได้บูรณปฏิสังขรณ์ช่อม-สร้าง เมื่อปี พ.ศ. 2450 ได้เริ่มทำการก่อสร้างใหม่โดยมีช่างชาวจีนเป็นแม่งาน ในการก่อสร้างหลวงปู่กล่อม เป็นผู้ออกแบบคิดประดิษฐ์ผูกลายประตู หน้าต่าง หน้าบัน ฯลฯ โบสถ์ใหม่ที่หลวงปู่กล่อมสร้างขึ้นนั้น มีลักษณะคล้ายกับพระวิหารหลวงของวัดสุทัศน์เทพวราราม
ลักษณะของพระอุโบสถเป็นอาคารทรงไทย ก่ออิฐถือปูน หลังคาเครื่องไม้มุงกระเบื้องลดชั้น 3 ชั้น ซ้อนกันชั้นละ 3 ตับ มีมุขลดทั้งด้านหน้าและด้านหลังด้านละ 1 ห้อง โดยมีเสาสี่เหลี่ยม 4 ต้น รองรับโครงหลังคา ด้านข้างมีชายคาปีกนกคลุมมีเสาสี่เหลี่ยมรองรับด้าน ๆ ละ 9 ต้น ช่อฟ้าใบระกาปูนปั้นประดับกระจก หน้าบันปูนปั้นลวดลายพันธุ์พฤกษาตรงกลางเป็นรูปวงกลม ฐานพระอุโบสถยกพื้น 2 ชั้น ชั้นแรกอยู่ในแนวเดียวกับเสารองรับชายคา ปีกนก ตั้งซุ้มใบเสมาปูนปั้นย่อมุมไม้สิบสอง
ผนังด้านหน้าและด้านหลังก่ออิฐถือปูนเรียบ มีประตูทางเข้าด้านละ 2 ประตู ซุ้มประตูปูนปั้นทรงเจดีย์ บานประตูไม้แกะสลักลงรักปิดทองประดับกระจก ลวดลายดอกไม้กลมส่วนล่างเป็นภาพทวารบาลยืนถืออาวุธ ซุ้มประตูด้านหลังบริเวณมุมซุ้มด้านขวาตอนบน มีจารึกภาษาไทย คำว่า “เจกหัว” ซึ่งอาจจะหมายถึงชื่อของนายช่างชาวจีน ผนังด้านข้างก่ออิฐถือปูนมีช่องหน้าต่างด้านละ 7 ช่อง บานหน้าต่างไม้แกะสลักลงรักปิดทองประดับกระจก ลวดลายตอนบนเป็นลายตาข่ายดอกไม้ ตอนล่างเป็นลายรูปสัตว์ ลวดลายของบานหน้าต่างแต่ละบานจะไม่ซ้ำกัน ด้านหน้าพระอุโบสถมีบันไดเตี้ย ๆ ขึ้นทางด้านข้าง เสาบันไดมีภาพจิตรกรรมจีนและอักษรจีน ด้านหนึ่งมีอักษรภาษาไทยว่า “โบษเจ๊กทำงาม”
ภายในพระอุโบสถประดิษฐาน พระพุทธรูปศิลาแลงประทับนั่ง แสดงปางมารวิชัย ศิลปะสมัยกรุงศรีอยุธยาตอนปลาย – ต้นกรุงรัตนโกสินทร์ ด้านข้างซ้าย-ขวามีพระอัครสาวกยืนพนมมือ ฐานชุกชีด้านหลังพระประธานประดิษฐาน พระพุทธรูปปูนปั้นประทับนั่ง แสดงปางมารวิชัย และปางสมาธิ ศิลปะรัตนโกสินทร์ สมัยรัชกาลที่ 5 อีก 10 องค์ และ พระอัครสาวกยืนพนมมือ
ภายนอกพระอุโบสถมีระเบียงคตก่ออิฐถือปูนล้อมรอบ มีซุ้มประตูทางเข้าอยู่ทั้งสี่ทิศ ภายในระเบียงมีพระพุทธรูปปูนปั้น ปางมารวิชัย จำนวน 120 องค์ ประดิษฐานรายรอบเจดีย์ราย ตั้งอยู่ด้านหน้า พระอุโบสถเรียงกันเป็นแถวจำนวน 6 องค์ ลักษณะเป็นเจดีย์ก่ออิฐถือปูนย่อมุมไม้ สิบสอง ฐานเจดีย์เป็นฐานสิงห์ซ้อนกัน สองชั้น องค์ระฆังขนาดเล็กมีบัวรองรับปากระฆัง ส่วนยอดมีบัลลังก์สี่เหลี่ยมรองรับชุดบัวคลุ่มเถาและปลียอด ด้านหลังพระอุโบสถมีเจดีย์ทรงระฆังก่ออิฐถือปูนขนาดใหญ่ ฐานเจดีย์เป็นฐานบัวทรง สี่เหลี่ยม รองรับฐานบัวกลมและชุดมาลัยเถาโดยที่ชั้นมาลัยเถานี้จะมีซุ้มพระ 8 ซุ้ม ซ้อนกันเป็นสองชั้นชั้นละ 4 ซุ้ม องค์ระฆังกลมมีสายสังวาลรัด ส่วนยอดมีบัลลังก์สี่เหลี่ยมรองรับบัวและปลียอด ลักษณะของส่วนยอดคล้ายกับเจดีย์มอญ
อีกด้านหนึ่งของถนนด้านหน้าวัด มีเจดีย์อยู่ 1 องค์ ลักษณะเป็นเจดีย์ก่ออิฐถือปูนทรงระฆังสีขาวนวล ตั้งอยู่บนฐานสี่เหลี่ยมมีกำแพงสี่เหลี่ยมทึบเตี้ยๆ ล้อมรอบ ฐานด้านล่างเป็นฐานบัวกลมซ้อนกัน3 ชั้นองค์ระฆังมีการตกแต่งปูนปั้นรูปใบโพธิ์ทั้ง 4 ด้านส่วนยอดเป็นมาลัยเถาและปลียอด
สิ่งก่อสร้างภายในวัด > เขตพระอุโบสถ > พระเจดีย์

เจดีย์ในอุโบสถ์ประการด้วยเจดีย์ย่อมุมไม้สิบสองจำนวน 5 องค์ พระปรางค์ 1 องค์
สิ่งก่อสร้างภายในวัด > เขตพระอุโบสถ > พระมหาเจดีย์

พระมหาเจดีย์ฐานเดียว สร้างขึ้นในรัชสมัยรัชกาลที่ 5 มีพระพุทธรูปในซุ้มเจดีย์ทั้ง 8 ทิศ บรรจุพระธาตุ
รายนามเจ้าอาวาส

พระอาจารย์คงหรือ หลวงพ่อช้าง พ.ศ -  ถึง พ.ศ -
พระครูศรัทธาสุนทร พ.ศ - ถึง พ.ศ. 2485
พระครูสุวรรณรัตนากร พ.ศ 2486 ถึง พ.ศ 2512
พระมหาเตี่ยน จตฺตภโย พ.ศ 2513 ถึง พ.ศ. 2515
พระอธิการจวน ทนฺตจิตโต พ.ศ 2515 ถึง พ.ศ. 2522
พระอธิการทองอยู่ ธมฺมโชโต พ.ศ 2523 ถึง พ.ศ. 2525
พระปลัดเจริญ จิรปญฺโญ พ.ศ 2525 ถึง พ.ศ. 2531
พระครูสังฆบริบาล อาจิตฺตธมฺโม พ.ศ 2533 ถึง พ.ศ. 2542
พระครูพิทักษ์ศิลปาคม(นุชิต วชิรวุฑฺโฒ) พ.ศ 2542 ถึง ปัจจุบัน
วัลบูร์กา ฮับส์บูร์ก ดักลาส

| วัลบูร์กา ฮาพส์บวร์ค ดักลาส |
| --- | --- |
อาร์คดัชเชสแห่งออสเตรีย และ เจ้าฟ้าหญิงแห่งฮังการี
พระนามเต็ม: วาร์ลบูก้า มาเรีย ฟรานซิสก้า เฮเลน เอลิซาเบธ
พระราชสมภพ: 5 ตุลาคม พ.ศ. 2501 (65 ปี)
พระอิสริยยศ: อาร์คดัชเชสแห่งออสเตรีย เจ้าฟ้าหญิงแห่งฮังการี เค้านท์เตสดักลาส
พระสวามี: ท่านเค้านท์อาร์คิบาล์ด ดักลาส
พระราชบุตร: เค้านท์มอริทซ์ ดักลาส
ราชวงศ์: ราชวงศ์ฮาพส์บวร์ค
พระราชบิดา: ออตโต ฟอน ฮาพส์บวร์ค
พระราชมารดา: เจ้าหญิงเรจิน่าแห่งแซ็กซ์-ไมนินเจน
วัลบูร์กา ฮาพส์บวร์ค ดักลาส (พระนามเต็ม: วาร์ลบูก้า มาเรีย ฟรานซิสก้า เฮเลน เอลิซาเบธ; Walburga Maria Franziska Helene Elisabeth von Habsburg-Lothringen) ประสูติเมื่อวันที่ 5 ตุลาคม พ.ศ. 2501 ณ เมืองชล๊อสเบิร์ก ประเทศลักเซมเบิร์ก ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระธิดาองค์ที่ 5 ในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน พระองค์ทรงเป็นนักกฎหมายและนักการเมือง โดยเป็นสมาชิกสภาแห่งประเทศสวีเดน ตั้งแต่ปี พ.ศ. 2549 โดยพระองค์มีพระนามทางการเมืองว่า วาร์ลบูก้า ฮาพส์บวร์ค-ดักลาส (Warlburga Habsburg-Douglas)
พระองค์ทรงอภิเษกสมรสกับท่านเค้านท์อาร์คิบาล์ด ดักลาส ชาวสวีเดนเมื่อวันที่ 5 ธันวาคม พ.ศ. 2535 ณ กรุงบูดาเปสต์ ประเทศฮังการี ทั้งสองมีพระโอรสเพียงพระองค์เดียว คือ เค้านท์มอริตซ์ ออตโต เว็นเซล ดักลาส ซึ่งประสูติเมื่อวันที่ 30 มีนาคม พ.ศ. 2537